Okresná prokuratúra Galanta 
Obrancov mieru 2, 924 29 Galanta 1 	

Sp. zn. : 1 Pv 822/12/2202	Galanta, 19.3.2013
EEČ : 2-17-87-2013

U Z N E S E N I E

Trestná vec:	obvinená XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Galanta
Podľa § 215 odsek 1 písmeno h Trestného poriadku zastavujem trestné stíhanie obvinenej:
1.	XXXXX
	dátum narodenia: XXXXX
	trvalé bydlisko: XXXXX
     ako matka dcérky XXXXX, nar. XXXXX, bytom u starej matky XXXXX, XXXXX, si pravidelne neplnila svoju vyživovaciu povinnosť  v mieste bydliska a všade kde sa zdržiavala, hoci jej to vyplýva zo Zákona o rodine a bola k tomuto aj zaviazaná  rozsudkom Okresného súdu Bratislava III. č. XXXXX zo dňa 25.04.2005, právoplatným dňom 21.06.2005, ktorým rozsudkom súd zveril XXXXX, do výchovy a opatery starých rodičov XXXXX a XXXXX, obaja bytom XXXXX a matku dieťaťa zaviazal prispievať na výživu dcérky Klaudie výživným vo výške 40,- €, počnúc dňom právoplatnosti rozsudku s tým, že výživné je splatné vždy do 15. dňa toho ktorého mesiaca vopred k rukám XXXXX, pri čom ako matka dieťaťa si svoju vyživovaciu povinnosť neplnila, od 1. augusta 2011 až do 17. decembra 2012, čím jej na výživnom vznikol dlh vo výške 120,- €,

lebo zanikla trestnosť činu

Odôvodnenie:
      Uznesením povereného príslušníka Okresného riaditeľstva PZ Galanta, Obvodné oddelenie PZ Trstice ČVS:XXXXX zo dňa 17.12.2012 bolo podľa § 206  odsek 1 Trestného poriadku vznesené obvinenie XXXXX za prečin zanedbania povinnej výživy  podľa § 207 ods.1  Trestného zákona na tom skutkovom základe ako je uvedené vo výrokovej časti tohto uznesenia. Obvinenie bolo vznesené na základe trestné oznámenia XXXXX zo dňa 08.10.2012, rozsudku Okresného súdu Bratislava III sp.zn. XXXXX zo dňa 25.04.2005, potvrdenia o návšteve školy, výsluchu poškodených XXXXX a XXXXX zo dňa 21.11.2012 a ďalších zadovážených listinných dôkazov.
	         
         Počas skráteného vyšetrovania, obvinená XXXXX dňa 04.01.2013 uviedla, že svoj dlh na výživnom splatila v celej výške a do vyšetrovacieho spisu doložila fotokópie poštových poukážok zo dňa 23.11.2012 na sumu 120,- €, zo dňa 07.12.2012 na sumu 40,- €, zo dňa 13.12.2012 na sumu 80,- €, zo dňa 19.12.2012 na sumu 40,- €. 

       Prostredníctvom telefonického hovoru zo dňa 01.03.2013 bolo poškodenou XXXXX potvrdené prevzatie dlžnej sumy na výživnom v celkovej výške 160,- €, teda ku dňu 01.03.2013 jej na výživnom nedĺži žiadnou sumou.  

          Bolo preukázané, že výživné za dlhované obdobie od mesiaca august 2011 až doposiaľ  bolo v plnej výške zaplatené.
	
            Z výsluchu poškodenej XXXXX z 29.01.2013 nevyplýva, že by jej vnučka počas neplnenia vyživovacej povinnosti zo strany obvinenej XXXXX trpela hmotnou núdzou. 

	 Pretože trestnosť činu s poukazom na ustanovenie § 86 písm. a) Trestného zákona o účinnej ľútosti  zanikla, bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Lívia Poluchová
prokurátorka